Komission kahdeksas direktiivi 90/490/ETY, annettu 25 päivänä syyskuuta 1990, kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun neuvoston direktiivin 77/93/ETY tiettyjen liitteiden muuttamisesta



Virallinen lehti nro L 271 , 03/10/1990 s. 0028 - 0029

Suomenk. erityispainos Alue 3 Nide 34 s. 0003

Ruotsink. erityispainos Alue 3 Nide 34 s. 0003



KOMISSION KAHDEKSAS DIREKTIIVI, annettu 25 päivänä syyskuuta 1990, kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun neuvoston direktiivin 77/93/ETY tiettyjen liitteiden muuttamisesta (90/490/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna komission direktiivillä 90/168/ETY(2), ja erityisesti sen 13 artiklan 2 kohdan neljännen alakohdan, sekä katsoo, että tieteellisen ja teknisen tietämyksen kehitys on osoittanut, että yhteisön metsien suojelua tulisi parantaa tilanteissa, joihin sisältyy vaaroja, on osoittautunut, että Bursaphelenchus xylophilus on haitallinen organismi, jota ei vielä esiinny yhteisössä; tämän tuholaisen tiedetään merkitsevän vakavaa vaaraa yhteisössä tuotetulle puutavaralle ja se voi kulkeutua yhteisöön tuodun puutavaran mukana; direktiiviin 77/93/ETY olisi liitettävä asianmukaisia toimenpiteitä tämän tuholaisen torjumiseksi, asianmukaisia toimenpiteitä on toteutettava Bursaphelenchus xylophilus -kasvintuhoojan siirtäjien, erityisesti suvun Monochamus spp. Euroopan ulkopuolisten lajien, torjumiseksi ja näistä organismeista vapaiden yhteisön maiden suojelemiseksi, uunikuivaus, jossa kosteuspitoisuus lasketaan tuotantovaiheen kuiva-aineesta laskettuna alle 20 %:in sopivalla aika/lämpötila -yhdistelmällä, on tehokas toimenpide yhteisön suojelemiseksi tiettyjen havupuutavaraa tuhoavien organismien kulkeutumiselta, kyseiset direktiivin 77/93/ETY liitteet on sen vuoksi muutettava, tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 77/93/ETY tämän direktiivin liitteen mukaisesti. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1991 mennessä. Niissä on viitattava nimenomaan tähän direktiiviin. Jäsenvaltioiden on toimitettava tässä direktiivissä tarkoitetuista kysymyksistä antamansa lait, asetukset ja hallinnolliset määräykset komissiolle viipymättä. Komissio ilmoittaa asiasta muille jäsenvaltioille. 3 artikla Tämä direktiivi on osoitettu kaikille jäsenvaltioille. Tehty Brysselissä 25 päivänä syyskuuta 1990. Komission puolesta Ray MAC SHARRY Komission jäsen (1) EYVL N:o L 26, 31.1.1977, s. 20 (2) EYVL N:o L 92, 7.4.1990, s. 49 LIITE 1. Täydennetään liitteessä I olevan A osan a alakohtaa seuraavasti: "20 Monochamus-suvun lajien (Euroopan ulkopuoliset) Bursaphelenchus xylophilus -kasvintuhoojan siirtäjät". 2. Liitetään liitteessä III olevaan A osaan lajin Populus L. erillistä kuorta koskevaan 7 kohtaan seuraava: ">TAULUKON PAIKKA> " 3. Korvataan liitteessä IV olevan A osan 1 kohta seuraavasti: ">TAULUKON PAIKKA> " 4. Muutetaan liitteessä IV olevan A osan 6 b) kohdassa olevaa vasemmanpuoleista saraketta seuraavasti: "Kokonaan tai osittain liitteessä V olevassa 4 b) kohdassa tarkoitetuista suvuista tai lajeista saatu hakkeen, lastujen tai jätteen muodossa oleva puutavara, joka on peräisin Euroopan ulkopuolisista maista, muu kuin Kanadasta, Kiinasta, Japanista, Koreasta tai Yhdysvalloista peräisin olevista havupuista saatu puutavara." 5. Liitetään liitteessä IV olevaan A osaan hakkeen, lastujen tai jätteen muodossa olevaa puutavaraa koskevan kohdan loppuun seuraava: ">TAULUKON PAIKKA> "